28. 8. 93 De Europæiske Fællesskabers Tidende Nr. L 218/11 KOMMISSIONENS FORORDNING (EØF) Nr. 2376/93 af 27. august 1993 om formularen til fremsættelse af erstatningskrav fra visse producenter af mælk eller mejeriprodukter i henhold til Rådets forordning (EØF) nr. 2187/93 KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 2187/93 af 22. juli 1993 om tilbud om erstatning til visse produ- center af mælk og mejeriprodukter, som midlertidig har været forhindret i at udøve deres virksomhed (!), særlig artikel 10, stk. 1, og ud fra følgende betragtninger : I henhold til artikel 10, stk. 1, i forordning (EØF) nr. 2187/93 skal producenterne i hver medlemsstat rette erstatningskravet til den pågældende myndighed ved hjælp af en standardformular ; formularen skal udarbejdes på en sådan måde, at den kan tjene som arbejdsdokument for de pågældende myndigheder, idet disse dog bevarer retten til at justere indholdet af formularen i betragtning af de forskellige administrative behov; formularen skal indgives til den pågældende myndighed senest den 30. september 1993 ; sagens hastende karakter gør det derfor nødvendigt, at nærværende forordning træder i kraft dagen efter offentliggørelsen ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Mælk og Mejeriprodukter — UDSTEDT FØLGENDE FORORDNING : Artikel 1 Den i artikel 10, stk. 1, i forordning (EØF) nr. 2187/93 omhandlede formular er anført i bilaget. Den pågældende myndighed kan om nødvendigt kræve andre oplysninger og andre beviser som supplement til formularen og tilpasse denne, bl.a. under hensyntagen til de oplysninger, den allerede råder over. Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 27. august 1993. () EFT nr. L 196 af 5. 8. 1993, s. 6. På Kommissionens vegne René STEICHEN Medlem af Kommissionen